ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
ஒருங்கிணைந்த குழந்தைகள் மேம்பாடு திட்டத்தின் கீழ் மேற்கொள்ளப்படும் ஊட்டச்சத்து திட்டங்களுடன் ஆயுஷ் முறைகளையும் இணைக்க ஆயுஷ் அமைச்சகத்துடன் குழந்தைகள் மற்றும் பெண்கள் மேம்பாட்டுத்துறை புரிந்துணர்வு ஒப்பந்தம்
ஊட்டச்சத்து குறைபாடை கட்டுப்படுத்துவதில் இணைந்து செயல்பட, ஒருங்கிணைந்த குழந்தைகள் மேம்பாடு திட்டத்தின் கீழ் மேற்கொள்ளப்படும் ஊட்டச்சத்து திட்டங்களுடன், ஆயுஷ் முறைகளையும் இணைக்க, ஆயுஷ் அமைச்சகத்துடன் குழந்தைகள் மற்றும் பெண்கள் மேம்பாட்டுத்துறை புரிந்துணர்வு ஒப்பந்தம் செய்துள்ளது. இந்த ஒப்பந்தத்தில் பெண்கள் மற்றும் குழந்தைகள் மேம்பாடுத்துறை செயலாளர் திரு. ராம் மோகன் மிஸ்ரா மற்றும் திரு. ராஜேஷ் கோடேச்சா ஆகியோர் பெண்கள் மற்றும் குழந்தைகள் மேம்பாடுத்துறை மற்றும் ஜவுளித்துறை மத்திய அமைச்சர் திருமதி.ஸ்மிருதி இராணி மற்றும் காணொலி காட்சி மூலம் பங்கேற்ற மத்திய ஆயுஷ் துறை இணையமைச்சர் திரு.ஸ்ரீபத் நாயக் ஆகியோர் முன்னிலையில் கையெழுத்திட்டனர்.
ஊட்டச்சத்து குறைபாடை போக்கும் முயற்சியில், இரு அமைச்சகங்களுக்கு இடையேயான இந்த ஒப்பந்தத்தை ஒரு மைல்கல் என குறிப்பிட்ட திருமதி ஸ்மிருதி இராணி, ஒவ்வொரு அங்கன்வாடியிலும் ஊட்டச்சத்து தோட்டம் அமைக்கும் இலக்குடன், மூலிகை தோட்டங்களும் மேம்படுத்தப்படும் என்றார். அங்கன்வாடி மையங்களில் பெண்கள் மற்றும் குழந்தைகள் யோகா வகுப்புகளின் பயன்களையும் பெறுவர். ஊட்டச்சத்து குறைவானர்களுக்கு ஊட்டச்சத்து கிடைக்க அறிவியலும் ஆயுர்வேதமும் ஒன்றாக உதவும் என்று அவர் நம்பிக்கை தெரிவித்தார். ஆயுஷ் முறைகள் இந்திய பாரம்பரியத்தில் ஆழமாக வேரூன்றியுள்ளன என அமைச்சர் திரு. ஸ்ரீபத் நாயக் கூறினார். பெண்கள் மற்றும் குழந்தைகளின் ஊட்டச்சத்து குறைபாடை போக்கி, அவர்களின் ஆரோக்கியத்தை மேம்படுத்தும் பொதுவான நோக்கத்துக்காக, குழந்தைகள் மேம்பாடு மற்றும் ஆயுஷ் அமைச்சகம் இணைந்துள்ளதற்கு அவர் பாராட்டு தெரிவித்தார்.
இரு அமைச்சகங்களுக்கு இடையேயான ஒருங்கிணைப்பு, ஊட்டச்சத்து குறைபாடு பிரச்னையை ஆயுஷ் விதிமுறைகளுடன் தீர்வு காண உதவும். ஊட்டச்சத்து குறைபாடை போக்கும் திட்டங்களை அமல்படுத்துவதற்கு, மண்டலம் சார்ந்த ஊட்டச்சத்து உணவுகள் உட்பட தேவையான தொழில்நுட்ப வழிகாட்டுதல்களை ஆயுஷ் அமைச்சகம் வழங்கும். அவற்றை அங்கன்வாடி மையங்களும் மூலம் அணுக பெண்கள் மற்றும் குழந்தைகள் மேம்பாட்டு அமைச்சகம் உதவும். ஆரம்பத்தில், சில மாநிலங்களில் உள்ள 1000 அங்கன்வாடி மையங்கங்ளில், முன்னோடி திட்டம் மேற்கொள்ளப்படும். பின்னர் இது படிப்படியாக விரிவு படுத்தப்படும்.
மூலிகை தோட்டங்களை அமைப்பது, அவற்றை எப்படி உணவாக சமைப்பது உட்பட நேரடி செயல்முறை விளக்கங்கள் இந்த கூட்டு முயற்சியில் அடங்கும். அங்கன்வாடி மையங்களில் யோகா வகுப்புகளும் நடத்தப்படும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1656966
(Visitor Counter : 194
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் வீட்டு வசதி திட்டம்: 5 மாநிலங்களில் 60,000க்கும் மேற்பட்ட வீடுகளுக்கு அனுமதி
ஆந்திர பிரதேசம், சத்தீஸ்கர், ஹிமாசலப் பிரதேசம், கர்நாடகா மற்றும் ராஜஸ்தான் ஆகிய மாநிலங்களில், 60 ஆயிரத்துக்கும் மேற்பட்ட வீடுகள் கட்டும் திட்டத்துக்கு ஒப்புதல் அளிக்கப்பட்டது.
பிரதமரின் வீட்டு வசதி திட்டத்தின் கீழ், மத்திய ஒப்புதல் மற்றும் கண்காணிப்பு குழுவின் 58வது கூட்டம், மத்திய வீட்டுவசதி மற்றும் நகர்ப்புற விவகாரத்துறை செயலாளர் திரு. மனோஜ் ஜோஷி தலைமையில் காணொலி காட்சி மூலம் நடந்தது.
இதில் பல மாநிலங்களில் வீடுகள் கட்டுவது குறித்து ஆலோசிக்கப்பட்டது. மாநிலங்களில் வீடுகள் கட்டும் பணியின் நிலவரம் குறித்து திரு .மனோஜ் ஜோஷி ஆய்வு செய்தார். வீடுகள் கட்டும் பணியை விரைவு படுத்தும்படியும், பயனாளிகளுக்கான ஒதுக்கீடுகளை மதிப்பீடு செய்யும்படியும் அவர் அதிகாரிகளுக்கு உத்தரவிட்டார். பிரதமர் வீட்டு வசதி திட்டத்தின் பயன்கள், பயனாளிகளுக்கு தாமதம் இன்றி கிடைக்க வேண்டும் என திரு. மனோஜ் ஜோஷி கூறினார்.
பிரதமரின் நகர்ப்புற வீட்டு வசதி திட்டத்தின் கீழ் தற்போது, ஒப்புதல் அளிக்கப்பட்ட வீடுகளின் மொத்த எண்ணிக்கை 114.04 லட்சமாக உள்ளது. இவற்றில் 93.25 லட்சம் வீடுகளை கட்டும் பணிகள் நடைபெறுகின்றன. 54.78 லட்சம் வீடுகள் கட்டி முடிக்கப்பட்டு பயனாளிகளுக்கு வழங்கப்பட்டுவிட்டன. இத்திட்டத்தில் மொத்த முதலீடு ரூ.7.52 லட்சம் கோடி. இதில் மத்திய அரசின் உதவி ரூ.1.87 லட்சம் கோடியாகும். இதில் ரூ.1.21 லட்சம் கோடி ஏற்கனவே வழங்கப்பட்டுள்ளது.
இந்நிகழ்ச்சியில் ‘‘அனைவருக்கும் வீடுகள் என்ற திட்டத்தில் மாற்றத்துக்கான சீர்திருத்தங்கள்’ என்ற தலைப்பிலான புத்தகத்தையும் திரு. மனோஜ் ஜோஷி வெளியிட்டார். இதை https://pmay-urban.gov.in/ என்ற இணையதளத்தில் பதிவிறக்கம் செய்து கொள்ளலாம்.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1798525
ரெயில்வே அமைச்சகம்
காஷ்மீர் பள்ளத்தாக்கில் உள்ள அனைத்து 15 ரயில் நிலையங்களுக்கும் பொது வைஃபை சேவை
ஸ்ரீநகர் உள்ளிட்ட காஷ்மீர் பள்ளத்தாக்கில் உள்ள அனைத்து 15 ரயில் நிலையங்களும் இந்திய ரயில்வேயின் வைஃபை இணைப்புகளைப் பெற்று 6021 நிலையங்களுடன் ஒருங்கிணைக்கப்பட்டுள்ளன.
காஷ்மீர் யூனியன் பிரதேசத்தின் ஸ்ரீநகர், படுகாவோன், பனிஹல் மற்றும் குவாசிகண்டில் உள்ள மொத்தம் 15 ரயில் நிலையங்களுக்கு ரயில்வயர் என்ற பெயரில் அளிக்கப்படும் பொது வைஃபை சேவை தற்போது நீட்டிக்கப்பட்டுள்ளது.
ஜம்மு யூனியன் பிரதேசத்தில் உள்ள 15 ரயில் நிலையங்களில் இந்த வசதி ஏற்கனவே ஏற்படுத்தப்பட்டுள்ளது.
அனைத்து ரயில் நிலையங்களிலும் பொது வைஃபை சேவையை வழங்கும் பொறுப்பை ரயில்டெல் நிறுவனத்திடம் ரயில்வே அமைச்சகம் ஒப்படைத்தது. மின்னணு வசதியை உள்ளடக்கிய தளமாக ரயில்வேயை உருவாக்குவதே இதன் முக்கிய நோக்கமாகும். உலகளவில் மிகப்பெரிய ஒருங்கிணைந்த வைஃபை இணைப்பாக, நம் நாட்டில் சுமார் 6000-க்கும் மேற்பட்ட ரயில் நிலையங்களில் வைஃபை வசதி ஏற்படுத்தப்பட்டுள்ளது.
இந்தத் தருணத்தில் தமது கருத்தை வெளிப்படுத்தியுள்ள மத்திய ரயில்வே, வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோக அமைச்சர் திரு பியூஷ் கோயல், “மக்களை இணைக்கும் பணியில் வைஃபை குறிப்பிடத்தக்க பங்கை வகிப்பதோடு, ஊரக மற்றும் நகர்ப்புற இந்தியாவிற்கு இடையேயான மின்னணு இடைவெளியை விரைந்து நீக்கும் பாலமாகவும் விளங்குகிறது. நாட்டின் ஒவ்வொரு மூலையிலும் அதிவிரைவான வைஃபை சேவையை வழங்கும் முக்கிய பணியில் ரயில்டெல் இந்திய கழகத்துடன் இணைந்து இந்திய ரயில்வே முனைப்புடன் செயல்பட்டு வருகிறது. உலக வைஃபை தினமான இன்று, 6000-க்கும் மேற்பட்ட ரயில் நிலையங்களுக்கு இந்த வசதியை ஏற்படுத்தி உலகளவில் மிகப்பெரிய ஒருங்கிணைந்த பொது வைஃபை இணைப்பில் ஸ்ரீநகர் மற்றும் காஷ்மீர் பள்ளத்தாக்கில் உள்ள 14 ரயில் நிலையங்களும் சேர்ந்துள்ளன என்பதை மகிழ்ச்சியுடன் தெரிவித்துக் கொள்கிறேன்.
இதன்மூலம் பள்ளத்தாக்கில் உள்ள அனைத்து நிலையங்களுக்கும் வைஃபை வசதி வழங்கப்பட்டுள்ளது. மின்னணு இந்தியா இயக்கத்தில் இது ஓர் முக்கிய நடவடிக்கையாக அமைவதுடன் தொடர்பற்றவர்களிடையே தொடர்பை ஏற்படுத்தும் மிக முக்கிய பணியையும் இது மேற்கொள்ளும். இந்த மாபெரும் சாதனையை நிகழ்த்துவதற்கு அயராமல் பணிபுரிந்த இந்திய ரயில்வே மற்றும் ரயில்டெல் குழுவினருக்கு எனது பாராட்டுகள்”, என்று தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1728734
(Visitor Counter : 173
மனித வள மேம்பாட்டு அமைச்சகம்
நாட்டில் ஆராய்ச்சி சூழலை வலுப்படுத்தவுள்ளது தேசிய ஆராய்ச்சி அமைப்பு
தேசிய ஆராய்ச்சி அமைப்பு மூலம் நாட்டில் ஆராய்ச்சி சூழல் வலுப்படுத்தப்படவுள்ளது என மத்திய கல்வி அமைச்சர் திரு தர்மேந்திர பிரதான் கூறினார்.
அவர் மக்களவையில் இன்று கூறியதாவது:
நாட்டில் உள்ள ஆராய்ச்சி சூழல்முறையை வலுப்படுத்த தேசிய ஆராய்ச்சி அமைப்பை  உருவாக்க மத்திய அரசு திட்டமிட்டுள்ளது. ஆராய்ச்சி மற்றும் வளர்ச்சி, கல்விநிறுவனங்கள் மற்றும் தொழில்துறை இடையே, என்ஆர்எப் ஒரே அமைப்பின் கீழ், இணைப்பை மேம்படுத்தும் என கருதப்படுகிறது. தேசிய ஆராய்ச்சி அமைப்பின் மொத்த உத்தேச செலவு ஐந்து ஆண்டுகளில் ரூ.50,000 கோடி.
தேசிய கல்விக்கொள்கை 2020-ஐ, 34 ஆண்டு இடைவெளிக்குப்பின் மத்திய அரசு கடந்த 29-7-2020 அன்று அறிவித்தது. இந்த கொள்கை, கல்வித்துறையில் மாற்றங்களை ஏற்படுத்தும் என எதிர்பார்க்கப்படுகிறது. கல்வியில் மாநில மொழிகளின் பயன்பாட்டை அதிகளவு பயன்படுத்த வேண்டும் என்பது முக்கிய பரிந்துரைகளில் ஒன்றாக உள்ளது. இது தொடர்பாக அரசு பல நடவடிக்கைகளை எடுத்துள்ளது.
அவற்றின் விவரங்களை கீழ்கண்ட இணைப்பில் கொடுக்கப்பட்டுள்ளன.
சுகாதாரம் மற்றும் குடும்ப நலத்துறை அமைச்சகம்
உத்தரகாண்டின் டேராடூன், ருத்ரபிரயாக், நைனிடால், ஸ்ரீநகர்பாரி ஆகிய இடங்களில் மருத்துவமனைகளுக்கு மத்திய சுகாதாரத்துறை அமைச்சர் திரு மன்சுக் மாண்டவியா அடிக்கல் நாட்டினார்
உத்தரகாண்டின் டேராடூன், ருத்ரபிரயாக், நைனிடால், ஸ்ரீநகர்பாரி ஆகிய இடங்களில் மருத்துவமனைகளுக்கு மத்திய சுகாதாரத்துறை அமைச்சர் திரு மன்சுக் மாண்டவியா ஜோஷிமத்தில் இருந்து அடிக்கல் நாட்டினார். டேராடூனில் 500 படுக்கைகள் கொண்ட மருத்துவமனைகள், மற்ற இடங்களில் தலா 50 படுக்கைகள் கொண்ட மருத்துவமனைகளும் அமைக்கப்படுகின்றன. நிகழ்ச்சியில் பேசிய அமைச்சர், பிரதமரின் ஆயுஷ்மான் பாரத் சுகாதார உள்கட்டமைப்பு இயக்கத்தின் கீழ், மருத்துவ வசதிகளை மேம்படுத்துவது மற்றும் வலுப்படுத்தும் பணிகள் தொடர்ந்து நடைபெறுவதாக தெரிவித்தார்.
உத்தரகாண்ட் மாநில அரசு சுகாதார கட்டமைப்புகளை வலுப்படுத்தி வருவதற்கு அவர் பாராட்டு தெரிவித்தார். இந்த நிகழ்ச்சியில் உத்தரகாண்ட் முதலமைச்சர் திரு புஷ்கர் சிங் தமி, மாநில சுகாதாரத் துறை அமைச்சர் திரு தன்சிங் ராவத் உள்ளிட்டோர் கலந்து கொண்டனர். முன்னதாக சமோலி மாவட்டத்தில் பல்வேறு வளர்ச்சித் திட்டப்பணிகளையும் திரு மன்சுக் மாண்டவியா ஆய்வு செய்தார்.
நுகர்வோர் நலன், உணவு மற்றும் பொது விநியோகம் அமைச்சகம்
மகாராஷ்டிராவின் கோண்டியா, பண்டாரா, சந்திராப்பூரில் செறிவூட்டிய அரிசி உற்பத்தி நிலையங்களை அமைப்பதில் உத்வேகம் காட்ட வேண்டும்; உணவுத்துறை செயலர்
சுதான்சு அதிகாரிகளுடன் மத்திய உணவு மற்றும் பொது விநியோகத்துறை செயலர் திரு சுதான்சு பாண்டே, சனிக்கிழமை மகாராஷ்டிர மாநிலம், பண்டாரா மாவட்டம் கர்தாவில் நெல் கொள்முதல் நிலையத்தைப் பார்வையிட்டு ஆய்வு செய்தார். இந்த ஆய்வின் போது, மகாராஷ்டிர மாநில மூத்த அதிகாரிகள், இந்திய உணவுக் கழக அதிகாரிகள் உடன் சென்றனர். நெல் கொள்முதல் குறித்து திருப்தி வெளியிட்ட அவர், கொள்முதல் கட்டமைப்புகளை மேம்படுத்துமாறு வலியுறுத்தினார். நெல்லின் வயதை அறிய மத்திய அரசு அறிமுகப்படுத்தியிருக்கும் புதிய பரிசோதனை முறையைக் கடைப்பிடிக்குமாறு அதிகாரிகளை அவர்கொண்டார்.
பொது விநியோகத் திட்டத்தின் கீழ், செறிவூட்டிய அரிசி வழங்கப்படும் என்று பிரதமர் அறிவித்ததற்கு இணங்க, அத்திட்டத்தை மத்திய அரசு பரிசீலித்து வருவதால், மகாராஷ்டிராவின் கோண்டியா, பண்டாரா, சந்திராப்பூரில் செறிவூட்டிய அரிசி உற்பத்தி நிலையங்களை அமைப்பதில் உத்வேகம் காட்ட வேண்டும் என்று அவர் கேட்டுக் கொண்டார்.
கர்தாவில் பொது விநியோகத் திட்டத்தின் செயல்பாடுகளை அவர் ஆய்வு செய்தார். பின்னர் மாநிலத்தின் உணவுத்துறை அதிகாரிகளுடன் அவர் ஆலோசனை மேற்கொண்டார்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்.:
https://pib.gov.in/PressReleasePage.aspx?PRID=1778198
பிரதமர் அலுவலகம்
தேசிய சிறுவர் விருது’ 2019 பெற்றவர்களோடு பிரதமர் கலந்துரையாடல்
2019 ஆம் ஆண்டிற்கான பிரதம மந்திரி தேசிய சிறுவர் விருது பெற்றவர்களோடு பிரதமர் திரு. நரேந்திர மோடி இன்று  கலந்துரையாடினார்.
குழந்தைகள் தங்களது சிறப்புச் சாதனைகள் மற்றும் ஊக்கம் தரும் கதைகளை விவரமாக எடுத்துக்கூறினர்.
பிரதமர், விருது பெற்றவர்களின் சாதனைகளை பாராட்டி வாழ்த்துக் கூறினார்.
இந்த விருதுகள் திறன்மிக்க குழந்தைகளை அங்கீகரிப்பதற்கான ஒரு வாய்ப்பை வழங்குவதோடு, மற்றவர்களுக்கு ஓர் உந்து சக்தியாக இருப்பதாகவும் பிரதமர் கூறினார்.
அபாரமான திறன் கொண்ட இந்தக் குழந்தைகள், இயற்கையோடு தங்களை தொடர்ந்து சம்பந்தப்படுத்திக் கொள்ள வேண்டும் என்று பிரதமர் வலியுறுத்தினார்.
பிரதமரின் கையெழுத்தைக் கோரிய குழந்தைகளோடு, சில சுவையான தருணங்களை பிரதமர் பகிர்ந்து கொண்டார்.
பின்னணி
தேசிய சிறுவர் விருதுகள் இரு பிரிவுகளில் வழங்கப்படுகின்றன: தனிநபர்களுக்கு சிறுவர் சக்தி விருதுகள்; குழந்தைகளுக்காக பணியாற்றும் அமைப்புக்களுக்கும் தனிநபர்களுக்கும் சிறுவர் கல்யாண் விருதுகள்.
இவ்வருடத்திற்கான சிறுவர் சக்தி விருதுகளுக்கு 783 விண்ணப்பங்கள் பெறப்பட்டன. மகளிர் மற்றும் குழந்தை வளர்ச்சி அமைச்சகம் புதுமை, பள்ளி சார் கல்வி, விளையாட்டு, கலை, கலாச்சாரம், சமூக சேவை மற்றும் வீர தீர செயல்கள் ஆகிய பிரிவுகளின் கீழ், விருது பெறுவதற்கு 26 பேர் தேர்ந்தெடுக்கப்பட்டனர். தேசிய தேர்வுக்குழு சிறுவர் கல்யாண் விருதுக்கு இரண்டு தனிநபர்களையும், மூன்று அமைப்புக்களின் பெயர்களையும் முடிவு செய்தது.
சுகாதாரம் மற்றும் குடும்ப நலத்துறை அமைச்சகம்
1563 பிஎஸ்ஏ 
நாடாளுமன்றத்தின் மக்களவையில் மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் எழுத்துபூர்வமாக தாக்கல் செய்த பதிலில் கூறியதாவது:
நாடு முழுவதும் உள்ள மருத்துவமனைகளுக்கு 1563 பிஎஸ்ஏ ஆக்சிஜன் உற்பத்தி நிலையங்களை மத்திய அரசு வழங்கியுள்ளது. இவற்றில் 1463 நிலையங்கள் செயல்படுத்தப்பட்டுள்ளன.
பிரதமரின் நல நிதியிலிருந்து, நாட்டின் மாவட்டங்களில் 1,225 ஆக்ஸிஜன் உற்பத்தி நிலையங்கள் ஏற்படுத்தப்பட்டுள்ளன. கூடுதலாக 338 பிஎஸ்ஏ ஆக்ஸிஜன் நிலையங்கள் மத்திய அரசின் பொதுத் துறை நிறுவனங்கள் மூலம் ஏற்படுத்தப்பட்டுள்ளன.
தமிழகத்துக்கு மொத்தம் 77 பிஎஸ்ஏ ஆக்ஸிஜன் நிலையங்களும், புதுச்சேரிக்கு 8 பிஎஸ்ஏ ஆக்ஸிஜன் நிலையங்களும் வழங்கப்பட்டுள்ளன.
மேலும் விவரங்களுக்கு, இந்த ஆங்கில செய்திக் குறி ப்பைக் காணவும்:
https://pib.gov.in/PressReleasePage.aspx?PRID=1780145
நிதி அமைச்சகம்
அரசுபங்குகள் 5.09 சதவீதம் ஏலவிற்பனை , புதிய 10 ஆண்டுகள் அரசுபங்குகள் 2030’ ஏலவிற்பனை  மற்றும் 7.19 சதவீத அரசுபங்குகள் 2060’ ஏலவிற்பனை .
புதுதில்லி, மே 04, 2020
மத்திய அரசு வெளியிட்டுள்ள விற்பனை  அறிவிப்பின்படி  5.09 சதவீத அரசு பங்குகள்’ அறிவிக்கப்பட்ட ரூ.3,000 கோடி  அடிப்படை விலை ஏலத்திலும்,  புதிய 10 ஆண்டுகள் அரசு பங்குகள் 2030 அறிவிக்கப்பட்ட ரூ.10,000 கோடி  லாப அடிப்படை ஏலத்திலும் மற்றும்  7.19 சதவீத அரசுபங்குகள் 2060 அறிவிக்கப்பட்ட ரூ.6,000 கோடி  அடிப்படை விலை ஏலத்திலும் விற்பனை  செய்யப்ப டஉள்ளன. இந்த பங்குகளில் மத்திய அரசு கூடுதலாக ரூ.2,000கோடி அளவுக்கு ஒவ்வொன்றிலோ அல்லது அனைத்திலும் தக்க வைத்துக் கொள்ள வாய்ப்பு உண்டு. இந்த ஏலம் பல்முனை விலை முறையில் நடைபெறும். இந்த ஏலம், இந்திய ரிசர்வ் வங்கி, மும்பை அலுவலகம், கோட்டை, மும்பை அலுவலகத்தால் மே 08ம் தேதி  நடைபெறும்.
(Visitor Counter : 139
பிரதமர் அலுவலகம்
பிரபல கல்வியாளர் பாபா இக்பால் சிங் அவர்களின் மறைவுக்குப் பிரதமர் இரங்கல் தெரிவித்துள்ளார்
பிரபல கல்வியாளர் பாபா இக்பால் சிங் அவர்களின் மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
டுவிட்டரில் பிரதமர் கூறியிருப்பதாவது;
“பாபா இக்பால் சிங் அவர்களின் மறைவால் துயருற்றேன். இளைஞர்களிடையே கல்வியை அதிகரிக்கச் செய்த முயற்சிகளுக்காக அவர் நினைவுகூரப்படுவார். சமூக அதிகாரமளித்தலுக்கு அவர் ஓய்வின்றி உழைத்தவர். இந்த சோகமான தருணத்தில் அவரது குடும்பம் மற்றும் ஆதரவாளர்களுக்கு எனது ஆறுதல். வாஹே குருவின் ஆன்மா சாந்தியடையட்டும்.”
பொருளாதார விவகாரங்களுக்கான மத்திய அமைச்சரவைக் குழு
2017-18 முதல் 2019-20 திறன் மேம்பாட்டுத் திட்டத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய பொருளாதார விவகாரத் துறை அமைச்சரவைக் கமிட்டி கூட்டத்தில், திறன் மேம்பாட்டுத் திட்டம் 2017-18 முதல் 2019-20 வரையிலான காலத்துக்கு நீடிப்பதற்கு ஒப்புதல் அளித்துள்ளது. இதற்கான செலவீடு மொத்தம் ரூ. 2,250 கோடியாகும்.
திறன் மேம்பாட்டுத் திட்டம் என்பது புள்ளியியல் மற்றும் திட்ட அமலாக்க அமைச்சகத்தின்  மத்திய திட்டமாகும். கொள்கை வகுக்கும் ஆட்சியாளர்களுக்கும் பொதுமக்களுக்கும் குறித்த நேரத்தில் நம்பகமான புள்ளிவிவரங்கள் உரிய வகையில் கிடைப்பதற்காக போதிய ஆள் பலம், கட்டமைப்பு மற்றும் தொழில்நுட்ப விரிவாக்கம் செய்வதுதான் இதன் ஒட்டுமொத்த குறிக்கோளாகும்.
பிரதமர் அலுவலகம்
கோவிட் -19 தொற்று ஏற்பாடுகள் குறித்த மறுஆய்வுக் கூட்டத்திற்கு பிரதமர் தலைமை தாங்கினார்
மாண்புமிகு பிரதமர், நாட்டின் கோவிட்-19 நிலைமையை இன்று மறுஆய்வு செய்தார். இந்த மறுஆய்வுக் கூட்டத்தில் மாண்புமிகு மத்திய உள்துறை அமைச்சர் திரு அமித்ஷா, மத்திய சுகாதார அமைச்சர் டாக்டர் ஹர்ஷ் வர்தன், நிதிஆயோக்கின் உறுப்பினர், அமைச்சரவைச் செயலாளர் மற்றும் இந்திய அரசாங்கத்தின் பிற மூத்த அதிகாரிகள் கலந்து கொண்டனர்.
நாட்டின் பல்வேறு பகுதிகளின் நிலைமை மற்றும் பல்வேறு மாநிலங்களின் தயார் நிலை ஆகியவற்றை பிரதமர் அப்போது குறிப்பெடுத்து கொண்டார். பொது இடங்களில் தனிப்பட்ட சுகாதாரம் மற்றும் சமூக ஒழுக்கத்தைக் கடைபிடிக்க வேண்டியதன் அவசியத்தை நாம் மீண்டும் வலியுறுத்த வேண்டும் என்று பிரதமர் அறிவுறுத்தினார். அத்துடன் கோவிட் பற்றிய விழிப்புணர்வு பரவலாகப் பரப்பப்பட வேண்டும் என்றும், தொற்று பரவுவதைத் தடுக்க தொடர்ந்து முக்கியத்துவம் கொடுக்க வேண்டும் என்றும் தெரிவித்தார். இது தொடர்பாக எந்தவிதமான மெத்தனத்துக்கும் இடமளிக்க்கூடாது என்றும் அவர் கூறினார்.
டெல்லியில் தொற்றுநோயைக் கட்டுப்படுத்த மத்திய, மாநில மற்றும் உள்ளூர் அதிகாரிகளின் ஒருங்கிணைந்த முயற்சிகளை பிரதமர் பாராட்டினார் தலைநகரில் கோவிட் -19 தொற்று நோயை டெல்லியில் முழுமையாகக் கட்டுப்படுத்திக் கொண்டிருப்பதை போல மற்ற மாநில அரசுகளும் இதேபோன்ற அணுகுமுறையைப் பின்பற்ற வேண்டும் என்று அவர் மேலும் அறிவுறுத்தினார்.
மேலும் அகமதாபாத்தில் உள்ள ‘தன்வந்திராத்’ மூலம் கண்காணிப்பு மற்றும் வீட்டுப் பராமரிப்புக்கான வெற்றிகரமான எடுத்துக்காட்டு முன்னிலைப்படுத்தப்பட்டதாகவும், இது மற்ற இடங்களிலும் பின்பற்றப்படலாம் என்று வழி காட்டப்பட்டது. பாதிக்கப்பட்ட அனைத்து மாநிலங்களுக்கும், நோய்த் தொற்று பாஸிட்டிவாக உள்ள இடங்களில் இடங்களில் அதிக சோதனை நடத்தவும், நிகழ்நேர தேசிய அளவிலான கண்காணிப்பு மற்றும் வழிகாட்டுதல் வழங்கப்பட வேண்டும் என்றும் பிரதமர் அறிவுறுத்தினார்.
மத்திய அமைச்சரவை
உயர்கல்விக்கான நுழைவுத் தேர்வுகளை நடத்த தேசிய சோதனை முகமையை 
உருவாக்க மத்திய அமைச்சரவைக் கூட்டத்தில் ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தேசிய சோதனை முகமை  உருவாக்குவதற்கான ஒப்புதல் அளிக்கப்பட்டது. இந்த முகமை இந்திய சங்கங்கள் பதிவுச் சட்டத்தின்  கீழ் அமைக்கப்படும் தன்னாட்சி கொண்ட அமைப்பாக இயங்கும். இந்த முகமை உயர்கல்வி நிறுவனங்களின் படிப்புகளுக்கான நுழைவுத் தேர்வுகளை நடத்துவதற்காக தன்னிறைவு பெற்றதாக செயல்படும்.
முக்கிய அம்சங்கள்:
- தற்போது மத்திய இடைநிலைக் கல்வி வாரியம்  நடத்தி வரும் நுழைவுத் தேர்வுகளை நடத்தும் பணியை தொடக்கத்தில் இந்த முகமை மேற்கொள்ளும்.
- தேசிய சோதனை முகமை முழு அளவில் செயல்படும்போது, படிப்படியாக இதர தேர்வுகளும் நடத்தப்படும்.
- நுழைவுத் தேர்வுகள் குறைந்தபட்சம் இரு ஆண்டுகளுக்கு இணையம்  மூலம் நடத்தப்படும். இதன் மூலம் தாங்கள் சிறந்ததாகக் கருதும் படிப்புகளைத் தேர்ந்தெடுக்க மாணவர்களுக்குப் போதிய அளவு அவகாசம் கிடைக்கும்.
- கிராமப்புற மாணவர்களுக்கு உதவும் வகையில், தேர்வு மையங்கள் மாவட்ட மற்றும் துணை மாவட்ட அளவில் அமைக்கப்படும். மேலும், மாணவர்களுக்கு இயன்றவரை நேரடிப் பயிற்சி தருவதற்கும் ஏற்பாடு செய்யப்படும்.
அமைப்பு:
- தேசிய சோதனை முகமைக்கு மத்திய மனித ஆற்றல் மேம்பாட்டு அமைச்சகம் நியமிக்கும் சிறந்த கல்வியாளரின் தலைமை வகிப்பார்.
- மத்திய அரசு நியமிக்கும் தலைமைச் செயல் அலுவலராக தலைமை இயக்குநர் ஒருவர் நியமிக்கப்படுவார்.
- இந்த முகமையின் சேவையைப் பயன்படுத்திக் கொள்ளும் கல்வி நிறுவனங்களைச் சேர்ந்தவர்கள் உள்ளிட்டோரை நிர்வாகிகளாகக் கொண்ட வாரியம் அமைக்கப்படும்.
- தலைமை இயக்குநருக்கு கல்வியாளர்கள், கல்வி வல்லுநர்கள் 9 பேர் துணைபுரிவர்.
நிதிகள்:
தேசிய சோதனை முகமை பணியைத் தொடங்கி ஓராண்டுக்கு ஒரு முறை ரூ. 25 கோடியை இந்திய அரசு மானியமாக அளிக்கும். அதன் பின்னர், தேவையான நிதியை முகமையே திரட்டிக் கொள்ளும்.
விளைவு:
தேசிய சோதனை முகமை நிறுவுவதன் மூலம் நாடு முழுவதும் பல்வேறு நுழைவுத் தேர்வுகளை எழுதும் 40 லட்சம் மாணவர்கள் பலனடைவர். மத்திய இடைநிலைக் கல்வி வாரியம் , அகில இந்திய தொழில்நுட்பக் கல்வி கவுன்சில்  உள்ளிட்ட பல்வேறு கல்வி அமைப்புகள் நுழைவுத் தேர்வுகளை நடத்தும் சுமையைக் குறைக்கும். மாணவர்களின் திறன், புத்திசாலித்தனம், சிக்கலைத் தீர்க்கும் நுட்பம் ஆகியவற்றை மதிப்பிடுவதற்கு உயர் நம்பிகத்தன்மை, நிலைப்படுத்தப்பட்ட கடின அளவு முறை கொண்டுவரப்படும்.
பின்னணி:
பெரும்பாலான வளர்ந்த நாடுகளில் இருப்பதைப் போல், தேவை சார்ந்த தனியான அமைப்பு தேவை என்பதைக் கருத்தில் கொண்டு, நிதி அமைச்சர் தனது 2017-18ஆம் ஆண்டுக்கான நிதிநிலை அறிக்கையில் “உயர்கல்விப் படிப்புகளில் சேருவதற்கான நுழைவுத் தேர்வுகளை நடத்துவதற்காக தன்னாட்சியும் தன்னிறைவும் கொண்ட அமைப்பு உருவாக்கப்படும்” என்று அறிவித்திருந்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 14.48 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1831948
குடியரசுத் துணைத் தலைவர் செயலகம்
மரபணு சார்ந்த நோய்களைக் கட்டுப்படுத்த முன்னெச்சரிக்கை வழிமுறைகளில் கவனம் செலுத்துமாறு குடியரசு துணைத் தலைவர் வலியுறுத்தல்
தலசீமியா மற்றும் அரிவாள் வடிவம் பெற்ற சிவப்பணுவால் உருவாகும் ரத்த சோகை போன்ற மரபணு சார்ந்த நோய்களைக் கட்டுப்படுத்த, முன்னெச்சரிக்கை வழிமுறைகளின் முக்கியத்துவத்தை குடியரசு துணைத் தலைவர் திரு எம். வெங்கையா நாயுடு வலியுறுத்தியுள்ளார். மரபணு சார்ந்த நோய்களை துவக்கத்திலேயே கண்டறிந்து, அவற்றைக் குணப்படுத்துவதற்கு, குழந்தைகளிடையே மிகப்பெரிய அளவில் பரிசோதனைகளை மேற்கொள்ளுமாறு மாநிலங்களை அவர் கேட்டுக் கொண்டார்.
ஐதராபாத்தின் தலசீமியா மற்றும் அரிவாள் செல் சங்கத்தில் ஆராய்ச்சி ஆய்வகம், மேம்பட்ட பரிசோதனை ஆய்வகம் மற்றும் 2-வது ரத்த மாற்று பிரிவு ஆகியவற்றை இன்று தொடங்கி வைத்தார். பின்னர் பேசிய அவர், மரபணு சார்ந்த நோய்களைக் கட்டுப்படுத்த அரசு மேற்கொண்டு வரும் முயற்சிகளுக்கு ஆதரவளிக்குமாறு தனியார் துறையினர் மற்றும் அரசு சாரா தொண்டு நிறுவனங்களுக்கு கோரிக்கை விடுத்தார். எலும்பு மஜ்ஜை மாற்று சிகிச்சை அல்லது ரத்த மாற்று சிகிச்சை முதலியவற்றின் செலவையும், குழந்தைகளின் மன உளைச்சலையும் கருத்தில் கொண்டு, இது போன்ற சவால்களை எதிர்கொள்ள விரிவான அணுகுமுறைக்கு குடியரசு துணைத் தலைவர் அழைப்பு விடுத்தார்.
ஆண்டுதோறும் 10-15 ஆயிரம் குழந்தைகள் இந்தியாவில் தலசீமியா பாதிப்புடன் பிறப்பதாக குறிப்பிட்ட அவர், இது போன்ற நோய்கள் பற்றிய போதிய விழிப்புணர்வு இல்லாததே, இவற்றைத் தடுப்பதற்கும், ஆரம்ப கட்டத்திலேயே கண்டறிவதற்கும் மிகப்பெரும் தடையாக இருக்கின்றன என்றார். எனவே மருத்துவர்கள், ஆசிரியர்கள், பிரபலங்கள், சமூகத் தலைவர்கள் மற்றும் ஊடகங்கள் உள்ளிட்ட அனைத்து தரப்பினரும் தலசீமியா மற்றும் அரிவாள் செல் நோய் பற்றிய விழிப்புணர்வைப் பரப்புமாறு அவர் வலியுறுத்தினார். சுகாதார வசதியை அனைவரும் அணுகக் கூடியதாக மாற்றுவதற்கு, பரிசோதனை மற்றும் சிகிச்சை வசதிகளை இரண்டு மற்றும் மூன்றாம் தர நகரங்கள் மற்றும் கிராமப்புறங்களில் தனியார் துறையினர் அதிக எண்ணிக்கையில் ஏற்படுத்துமாறு திரு வெங்கையா நாயுடு கோரிக்கை விடுத்தார்.
இளம் மருத்துவர்கள், முதுகலை படிப்புகளில் சேர்வதற்கு முன்பு கிராமப்புற பகுதிகளில் சேவையாற்றுவதை கட்டாயமாக்குவதன் மூலம் மருத்துவத்துறையில் பயிற்சி பெற்ற மருத்துவர்களின் பற்றாக்குறையைப் போக்க முடியும் என்று அவர் யோசனை தெரிவித்தார். தரமான மற்றும் மலிவான விலையில் மருத்துவ சேவை வழங்கப்படுவது, ஆளுகையின் மிக முக்கிய அம்சம் என்று கூறிய திரு நாயுடு, மத்திய, மாநில அரசுகளும், உள்ளாட்சி அமைப்புகளும் இதற்கு அதிக முன்னுரிமை அளிக்க வேண்டும் என்றும், இது, அரசு மற்றும் தனியார் துறையினரின் கடமை என்றும் தெரிவித்தார்.
தலசீமியா மற்றும் அரிவாள் செல் சங்கத்தின் தலைவர் திரு சந்திரகாந்த் அக்ரவால், துணைத் தலைவர் திருமதி கே. ரத்தினவள்ளி மற்றும் பலர் நிகழ்ச்சியில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1841433
-----
(Visitor Counter : 152
பாதுகாப்பு அமைச்சகம்
ராணுவம் மற்றும் துணைராணுவப் படையினரில் 84 வீரர்களுக்கு வீரதீரச் செயல்களுக்கான விருதுகள் மற்றும் பதக்கங்களை வழங்க குடியரசுத் தலைவர் அனுமதித்துள்ளார்.
ஆகஸ்ட் 15, 2020, 0001 மணிக்கு முன்பாக இதனை வெளியிடவோ / ஒலிபரப்பவோ / அல்லது சமூக ஊடகங்களில் பயன்படுத்தவோ கூடாது
ராணுவப்படைகளின் உச்சநிலை கமாண்டராக இருக்கக்கூடிய குடியரசுத் தலைவர் திரு ராம் நாத் கோவிந்த் ராணுவப்படை வீரர்களுக்கும், துணைராணுவப்படை வீரர்களுக்கும் 84 விருதுகள் மற்றும் பதக்கங்களை வழங்குவதற்கு அனுமதி அளித்துள்ளார். இவற்றில் ஒரு கீர்த்தி சக்ரா விருது, ஒன்பது சௌர்யா சக்ரா விருதுகள், சேனா பதக்கம் பெற்ற ஐந்து வீரர்களுக்கு ஆடைப் பட்டயம் , 60 சேனா பதக்கங்கள் , நான்கு நவசேனா பதக்கங்கள்  மற்றும் 5 வாயுசேனா பதக்கங்கள்  ஆகியன அடங்கும்.
மேலும் பல்வேறு ராணுவ நடவடிக்கைகளில் குறிப்பிடத்தக்க பங்காற்றிய ராணுவ வீரர்களில் 19 வீரர்களுக்கு பாராட்டுப்பத்திரங்கள்  வழங்குவதற்கு குடியரசுத்தலைவர் அனுமதித்துள்ளார். இதில் ”ஆப்பரேஷன் மேகதூத்” மற்றும் ”ஆப்பரேஷன் ரக்ஷக்” ஆகியவற்றில் உயிர் இழந்த 8 வீரர்களுக்கு பாராட்டுப் பத்திரம் வழங்குவதும் அடங்கும்.
ராணுவப்படை வீரர்கள் மற்றும் துணைராணுவப்படை வீரர்களுக்கான விருதுப் பட்டியலை இந்த இணைப்பில் பார்க்கலாம்: https://pib.gov.in/PressReleseDetail.aspx?PRID=1645808
(Visitor Counter : 245
குடியரசுத் துணைத் தலைவர் செயலகம்
முன்னேற்றம் மற்றும் நிலையான வளர்ச்சியில் இந்தியாவும் சிங்கபூரும் பங்குதாரர்கள்: குடியரசுத் துணை தலைவர்
சிங்கபூர் வர்த்தகம் மற்றும் தொழில்துறை அமைச்சருடன் உரையாடல்
முன்னேற்றம் மற்றும் நிலையான வளர்ச்சியில் இந்தியாவும் சிங்கபூரும் பங்குதாரர்கள் என்று குடியரசுத் துணை தலைவர் திரு. எம். வெங்கையா நாயுடு கூறியுள்ளார். இன்று தன்னை சந்திக்க வந்த சிங்கபூர் வர்த்தகம் மற்றும் தொழில்துறை அமைச்சர் திரு. எஸ். ஈஸ்வரத்துடன் உரையாடியபோது அவர் இவ்வாறு கூறினார்.
சிங்கப்பூர் பல்வகை கலாச்சாரம் மற்றும் பல சமூகங்களுக்கு முன்னுதாரணமாக உயர்ந்துள்ளதை இந்தியா மிகவும் பாராட்டுகிறது என்று குடியரசுத் துணை தலைவர் கூறினார். மேலும், இந்தியாவில் உள்ள பல மாநிலங்கள் சிங்கபூருடன் நல்ல உறவினை உருவாக்கியுள்ளது. நாங்கள் ஒத்துழைப்பு மற்றும் போட்டி மனப்பான்மை உடைய கூட்டமைப்பை நம்புகிறோம். மாநிலங்கள் ஒருங்கிணைந்த முறையில் சமூக-பொருளாதார வளர்ச்சியில் கவனம் செலுத்தி வருகின்றன என்று அவர் கூறினார்.
இந்தியா மற்றும் சிங்கபூர் வளர்ச்சி மற்றும் வளமை அடைய ஒன்றுக்கொன்று அவசியமாகும். இந்தியாவின் வளர்ச்சி முன்னுரிமைகளில் சிங்கபூருக்கு முக்கிய பங்கு உண்டு. தொழில் செய்தலை எளிமையாக்குவது உட்பட அனைத்து துறைகளிலும் முக்கிய மாற்றத்திற்கான விளிம்பில் இருக்கிறது.
ஆந்திர பிரதேச மாநிலத்தின் புதிய தலை நகரமான அமராவதியில் சிங்கபூர் புது தொழில் தொடங்குவதற்கான மையம் உருவக்குவாக்கி வருவது குறித்து மகழ்ச்சி அளிப்பதாக குடியரசுத் துணைத் தலைவர் கூறினார். இது இந்தியா முழுவதும் புதிய திட்டங்கள் துவங்குவதற்கான முன் மாதிரியாக அமையும்.